ddrg/super_eurlex huggingface dataset:
FI Euroopan unionin virallinen lehti CE 70/34

(2004/C 70 E/038)

KIRJALLINEN KYSYMYS E-1236/03

esittäjä(t): Bart Staes (Verts/ALE) komissiolle

(2. huhtikuuta 2003)

Aihe: Esiasennetut käyttöjärjestelmät myynnissä olevissa tietokoneissa

Lukuisat käyttäjät ovat valittaneet, että erittäin suuressa osassa myynnissä olevista tietokoneista käytetään esiasennettua MS Windows -käyttöjärjestelmää. Tämä kauppatapa on johtanut siihen, että tietokoneen, joissa ei ole kyseistä esiasennettua käyttöjärjestelmää, voi ostaa vain lisämaksusta. Asiakkaiden on usein maksettava käyttöjärjestelmästä, jota he eivät halua, ja sen lisäksi vielä sen poistamisesta. Tämä on epäilemättä sisämarkkinoiden säännöksien vastaista. Tällainen menettely vaikuttaa olevan vähintään kytkykauppaa, koska kuluttajat eivät voi valita vapaasti ja lisämaksutta toista käyttöjärjestelmää.

Onko komissio tietoinen kyseisestä asiasta?

Pitääkö se tällaista kauppaa voimassa olevan yhteisön lainsäädännön mukaisena?

Mihin toimiin se ryhtyy tällaisen menettelyn lopettamiseksi ja varmistaakseen, että kuluttaja voisi tehdä valintansa vapaasti?

Mario Montin komission puolesta antama vastaus

(22. toukokuuta 2003)

Komissio on tietoinen kuluttajien vaikeuksista ostaa tietokone (PC) myyjältä ilman esiasennettua käyttöjärjestelmää. Komissio on siinä käsityksessä, että Microsoftin lisenssisopimukset laitevalmistajien kanssa edellyttävät käyttöjärjestelmän esiasentamista tietokoneisiin, mutta käyttöjärjestelmän ei tarvitse olla Microsoftin tuote. Komissio aikoo tutkia asiaa yksityiskohtaisemmin, kunhan meneillään oleva Microsoft-tutkimus on saatu päätökseen.
FI Euroopan unionin virallinen lehti CE 70/91

(2004/C 70 E/094)

KIRJALLINEN KYSYMYS P-2374/03

esittäjä(t): Raffaele Costa (PPE-DE) komissiolle

(16. heinäkuuta 2003)

Aihe: Hankintoina ja alihankintoina hoidetut Euroopan komission tehtävät

Ottaen huomioon petostentorjuntavirasto OLAFin äskettäin käynnistämän tutkinnan epäilyistä, että Eurostatin korkeat virkamiehet ovat ohjanneet lähes 900 000 euroa omille tileilleen, komission aloittaman kirjanpitojärjestelmän uudistamisen, jota ei kuitenkaan pidetä riittävänä, ja tehtävät, jotka Eurostat on myöntänyt alihankintasopimuksina Eurogrammelle, Eurocostille ja Planistatille, voiko komissio ilmoittaa kaikki hankintoina ja alihankintoina hoidetut tehtävät ja näistä aiheutuneet kulut viiden viime vuoden ajalta sekä järjestelyt, joiden mukaisesti sopimukset on myönnetty ja tarjouskilpailujen voittajat on valittu?

Michaele Schreyerin komission puolesta antama vastaus

(22. syyskuuta 2003)

Komissio on aloittanut kirjanpitojärjestelmän uudistamisen varainhoitoasetuksen (1) mukaisesti. Uudistuksella pyritään siihen, että toimielimillä on käytössään vuoteen 2005 mennessä suoriteperusteinen kirjanpitojärjestelmä, joka noudattaa uusinta julkisen sektorin kansainvälistä tilinpäätösstandardia.

Toisen esille tuodun asian osalta komissio kokoaa parhaillaan laajaa tietoaineistoa, jota arvoisan Parlamentin jäsenen esittämään kysymykseen vastaamiseen tarvitaan. Selvityksen tulokset toimitetaan Euroopan parlamentille aikanaan. Komissio muistuttaa, että vuoden 2001 vastuuvapauden myöntämistä seuranneiden jatkotoimien yhteydessä komissio antoi sisäisen tarkastuksen tehtäväksi tutkia Eurostatin vuoden 1999 jälkeen solmimien sopimusten lain- ja säännönmukaisuuden. Sisäistä tarkastusta pyydettiin tutkimaan myös muiden komission yksikköjen solmimat sopimukset. Tutkinta valmistuu syksyllä 2003.

Planistatin osalta komissio kehoittaa arvoisaa jäsentä tutustumaan vastauksiin, jotka on annettu Gabriele Staunerin kirjalliseen kysymykseen P-1705/03 (2), Herbert Böschin kirjalliseen kysymykseen P-1807/03 ja Gabriele Staunerin kirjalliseen kysymykseen P-1978/03.

(1) Neuvoston asetus (EY, Euratom) N:o 1605/2002, annettu 25 päivänä kesäkuuta 2002, Euroopan yhteisöjen yleiseen talousarvioon sovellettavasta varainhoitoasetuksesta, EYVL L 248, 16.9.2002.

(2) Katso sivu 56.
—

Keitä kuuluu puheenjohtajan mainitsemiin työryhmiin? Mitkä ovat ryhmien tehtävät ja tavoitteet? Maksetaanko niiden jäsenille palkkaa tai kulukorvauksia? Millä perustein heidät on valittu? Mikä on heidän kokemuksensa ja taustansa? Milloin he ovat aloittaneet työnsä ja milloin työn on määrä päättyä? Mihin työn tuloksia käytetään?
FI Euroopan unionin virallinen lehti CE 70/170

(2004/C 70 E/178)

KIRJALLINEN KYSYMYS E-2937/03

esittäjä(t): Philip Claeys (NI) komissiolle

(6. lokakuuta 2003)

Aihe: Komission tiedonanto maahanmuutosta, kotouttamisesta ja työllisyydestä — maahanmuuton taloudellinen merkitys

Komission tiedonannossa maahanmuutosta, kotouttamisesta ja työllisyydestä (1) viitataan ”ympäri maailmaa tehtyihin tutkimuksiin” (s. 11), joiden väitetään vahvistavan, että maahanmuutolla on yleisesti ottaen myönteisiä taloudellisia vaikutuksia.

Onko komissio perehtynyt myös tutkimuksiin, joissa päädytään päinvastaiseen johtopäätökseen? Tuoreen esimerkin sellaisesta tarjoaa Alankomaiden keskussuunnitteluviraston CPB:n Alankomaissa tekemä tutkimus ”Immigration and the Dutch Economy”. Kyseisen tutkimuksen johtopäätöksissä todetaan muun muassa, että riippumatta maahanmuuttajien iästä he muodostavat rasitteen julkiselle taloudelle, jos heidän sosiaaliset ja taloudelliset tunnusmerkkinsä ovat nykyisten keskiverto ei-eurooppalaisten kansalaisten tunnusmerkkien kaltaiset, ja että heidän vaikutuksensa talousarvion vakauteen on siten kielteinen. Tutkimuksessa tullaan myös siihen tulokseen, että maahanmuutolla ei voida merkittävästi helpottaa julkista taloudenhoitoa eikä sillä voida näin ollen paikata valtiolle väestön ikääntymisestä aiheutuvaa kustannusten nousua.

Belgian senaatin pyynnöstä maan suunnitteluvirasto teki tutkimuksen, jonka taustalla oli Yhdistyneiden Kansakuntien laatima asiakirja, jossa kannatettiin uusia valtavia maahanmuuttajien aaltoja Eurooppaan. Myös tässä tutkimuksessa osoitettiin, ettei maahanmuuton lisääminen tarjoa ratkaisua Euroopan väestön ikääntymiseen muun muassa sen sosiaaliturvajärjestelmälle aiheuttamien korkeiden kustannusten johdosta.

Onko komissio tietoinen näistä tutkimuksista? Aikooko komissio ottaa niiden tulokset huomioon laatiessaan uusia tähän aiheeseen liittyviä tekstejä?

(1) KOM(2003)336.
2.

ja 3. Ilmoitettu ohjelma arvioitiin seuraavin perustein: toimenpiteen valtiontuen luonne, sen laillisuus ja poikkeuksen myöntämisen perusteet. Poikkeuksen myöntämisen perusteiden osalta komissio arvioi sitä, kuinka ohjelma noudattaa tiettyjä komission suuntaviivoja, ja lopuksi sitä, onko se yhdenmukainen EY:n perustamissopimuksen 87 artiklan 3 kohdan c alakohdan kanssa, kun kyse on yhteisön tavoitteista ja ohjelman vaikutuksista jäsenvaltioiden välisen kaupan edellytyksiin. Komissio käsitteli ohjelman kustannustehokkuutta päätöksensä johdanto-osan 56 ja 57 kappaleessa. Ensiksi mainitussa kappaleessa todetaan, että ”vapautus leimaverosta voi toimia elvytysvälineenä, jota voidaan perustella taloudelliselta kannalta sillä, että se alentaa teollisiin joutomaihin investoiville aiheutuvia riskejä. Elvyttämistä pidetään perinteisesti erittäin riskialttiina ja pienituottoisena investointina erityisesti siksi, että kysyntä on yleensä heikkoa kyseisillä markkinoilla, avustusjärjestelyt ovat byrokraattisia, ohjelmissa noudatettavista menettelyistä ei ole varmuutta ja rahoitusaloitteita on vähän. Suotuisien investointi-olosuhteiden luomisessa otetaan huomioon sellaisia tekijöitä kuin ennustettu kokonaistuotto, uudet liiketoimintamahdollisuudet, selkeät vetäytymisstrategiat ja hankkeen riskialttius.” Viimeksi mainitussa johdanto-osan kappaleessa todetaan puolestaan, että ”investointihalukkuus kasvaa vain riskin pienentyessä. Tällä olisi monia seurannaisvaikutuksia, kuten vetäytymiskustannusten aleneminen, mikä puolestaan pienentää kaupunkialueiden elvyttämistä koskeviin investointeihin liittyviä riskejä. Väliaikainen vapautus leimaverosta edistää todennäköisesti elvytettävien markkinoiden ja ongelma-alueilla sijaitsevien joutomaiden aktivoimista ja seurannaisvaikutusten aikaansaamista. Itse järjestelmä on markkinoiden vaatimusten mukaisesti helposti seurattava ja hallinnoitava.” Tämä on lisäystä johdanto-osan 62 kappaleeseen, jossa todetaan, että ”ehdotetusta ohjelmasta yksittäisille yrityksille myönnettävä keskimääräinen tuki on 50 000 Englannin puntaa (noin 78 500 euroa). Tätä suuruusluokkaa oleva tuki ei yleensä vääristä eikä uhkaa vääristää kilpailua. Jos tuensaaja saa vapautuksen leimaverosta useita kertoja tai saa kyseisen vapautuksen lisäksi muuta tukea, tukimäärä voi olla huomattava ja vaikuttaa siitä syystä kilpailuun ja/tai kauppaan. Tuen kasautumista onkin ehdottomasti seurattava ja valvottava tiukasti.” Komissio haluaa lisäksi muistuttaa arvoisalle parlamentin jäsenelle, että se arvioi toimenpiteen kustannustehokkuutta myös jälkikäteen, kun se saa yksityiskohtaiset vuosikertomukset, joista säädetään komission päätöksen 2 artiklassa. Kyseisen 2 artiklan 3 kohdassa säädetään, että kertomusten on oltava riittävän yksityiskohtaisia, jotta komissio voi arvioida ohjelman vaikutukset tukialueiden fyysiseen elvyttämiseen.
FI Euroopan unionin virallinen lehti CE 70/36

(2004/C 70 E/040)

KIRJALLINEN KYSYMYS E-1255/03

esittäjä(t): Hanja Maij-Weggen (PPE-DE) komissiolle

(3. huhtikuuta 2003)

Aihe: Ihmisoikeudet Vietnamissa

Tietääkö komissio, että Liberty Flame Foundation on laatinut luettelon Vietnamissa olevista poliittisista vangeista?

Onko komissio tietoinen siitä, että Vietnamin kommunistinen puolue harjoittaa sortoa Hanoissa poliittisesti toisin ajattelevia kohtaan? Tietääkö komissio, että vastikään on pidätetty ja vangittu puoluetta Internetin välityksellä arvostelevia nuoria toisinajattelijoita, joiden joukossa ovat asianajaja Le Chi Quang, toimittaja Nguyen Vu Binh ja tri Pham Hong Son? Vietnamissa on pidätetty ja vangittu myös demokraattisen puolueen perustaneita toisinajattelijoita, joihin kuuluvat entinen eversti Pham Que Duong, Tran Khue, toimittaja Ho Thu ja kirjailija Tran Dung Tien.

Onko komissio valmis ryhtymään toimiin edistääkseen sananvapautta ja demokratiaa Vietnamissa?

Chris Pattenin komission puolesta antama vastaus

(8. toukokuuta 2003)

Komissio vahvistaa arvoisalle parlamentin jäsenelle, että se on hyvin tietoinen Liberty Flame Foundationin laatimasta mielipidevankien luettelosta ja kysymyksessä mainituista yksittäisistä tapauksista.

Komissio noudattaa Vietnamin suhteen politiikkaa, jonka mukaisesti se rohkaisee ja tukee ihmisoikeuksien sekä demokratiakehityksen jatkuvaa edistymistä ja ottaa esille tiettyjä kysymyksiä, mikäli väärinkäytöksiä ilmenee tai se havaitsee tilanteen heikkenemistä. komissio toimii läheisessä yhteistyössä jäsenvaltioiden kanssa seuraamalla ihmisoikeuksien kehittymistä Vietnamissa ja osallistuu kaikkiin Vietnamin hallitukselle esitettyihin ihmisoikeuskysymyksiä koskeviin unionin vetoomuksiin, mainittujen henkilöiden tilannetta koskevat vetoomukset mukaan lukien.

Komissio jakaa Yhdistyneiden Kansakuntien ihmisoikeuskomitean ilmaiseman huolen kansalaisoikeuksia ja poliittisia oikeuksia koskevan kansainvälisen yleissopimuksen (ICCPR) täytäntöönpanoon liittyvistä puutteista Vietnamissa. Tietoja laajoista sananvapauden rajoituksista tiedotusvälineissä on esitetty. Tämä aiheuttaa huolta ja on yleissopimuksen 19 artiklan vastaista. Komissio valittaa, että tilanne näyttää heikentyneen vuoden 2002 aikana. Myös poliittisia puolueita koskevan erityisen lainsäädännön puuttuminen ja tosiseikka, että vain kommunistinen puolue on sallittu, ovat edelleen huolenaiheita.

Unioni, komissio ja jäsenvaltiot ovat toistuvasti kehottaneet Vietnamin hallitusta vahvistamaan poliittisen vapauden ja uskonnonvapauden kunnioittamista, vahvistamaan edelleen taloudellista ja yhteiskunnallista vapautta sekä luomaan lainsäädäntökehyksen, joka luo kansalaisyhteiskunnan kehittymistä tukevan ympäristön, mikä hyödyttäisi suuresti Vietnamia. Komissio ja jäsenvaltiot ovat ilmaisseet nämä toivomuksensa yhteisessä julistuksessaan, joka annettiin Hanoissa joulukuussa 2002 pidetyssä neuvoa-antavan ryhmän kokouksessa.

Komissio jatkaa tiiviisti Vietnamin ihmisoikeustilanteen seuraamista yhdessä jäsenvaltioiden Vietnamissa sijaitsevien diplomaattisten edustustojen kanssa ja ryhtyy tarvittaviin toimenpiteisiin.
FI Euroopan unionin virallinen lehti CE 70/145

(2004/C 70 E/149)

KIRJALLINEN KYSYMYS P-2834/03

esittäjä(t): Gilles Savary (PSE) komissiolle

(18. syyskuuta 2003)

Aihe: Ilmailualan sopimukset Yhdysvaltojen kanssa

Euroopan unioni ryhtyy 1. lokakuuta 2003 Washingtonissa neuvotteluihin Yhdysvaltojen kanssa uusien ja kattavien säännösten laatimiseksi ilmailualan transatlanttisia suhteita varten.

Milloin komissio arvioi voivansa tehdä sopimuksen, kun otetaan huomioon, että tavoite on haastava ja että käsiteltävät asiat ovat monimutkaisia?

Voiko komissio todellakin olettaa neuvoston kesäkuussa 2003 myöntämien neuvotteluvaltuuksien puitteissa tekevänsä sopimuksen tulevina kuukausina silläkin uhalla, että se ei varsinaisesti ole edistynyt neuvoteltavissa asioissa?

Loyola de Palacion komission puolesta antama vastaus

(14. lokakuuta 2003)

Neuvoston kesäkuussa 2003 komissiolle antamien neuvotteluvaltuuksien nojalla käynnistettiin Washingtonissa 1. lokakuuta 2003 neuvottelut, joiden tavoitteena on tehdä Yhdysvaltojen kanssa yleissopimus ilmailualan transatlanttisiin suhteisiin sovellettavan oikeudellisen kehyksen määrittelemisestä uudelleen. Kyseessä on oikeudellisen kehyksen perinpohjainen uudistus. Tavoitteena oleva uudistus on merkittävä, minkä vuoksi Yhdysvalloissa sovellettaviin lakeihin ja säädöksiin sekä tiettyihin yhteisön lainsäädännön olennaisiin teksteihin on tehtävä tiettyjä parannuksia ja/tai muutoksia.

Tämän vuoksi, kun otetaan huomioon niin Euroopan unionin kuin Yhdysvaltojen vuoden 2004 tärkeät poliittiset tapahtumat, sopimukseen pääseminen ennen vuotta 2005 ei vaikuta realistiselta.

Komissio on kuitenkin sitä mieltä, että ennen sopimukseen pääsemistä on syytä tehdä muutoksia nykyisiin kahdenvälisiin sopimuksiin niiden yhdenmukaistamiseksi yhteisön lainsäädännön kanssa. Tällaisia muutosehdotuksia on esitetty Yhdysvaltojen viranomaisille, ja niistä keskustellaan eri yhteydessä.
FI Euroopan unionin virallinen lehti CE 70/151

(2004/C 70 E/157)

KIRJALLINEN KYSYMYS P-2871/03

esittäjä(t): Hiltrud Breyer (Verts/ALE) komissiolle

(22. syyskuuta 2003)

Aihe: Ihmisalkioiden ja alkion kantasolujen käyttäminen tutkimukseen

Komissio on tehnyt ehdotuksen (1) neuvoston päätökseksi tutkimuksen, teknologian kehittämisen ja esittelyn erityisohjelmasta "Eurooppalaisen tutkimusalueen integrointi ja lujittaminen" (2002—2006) tehdyn päätöksen 2002/834/EY muuttamisesta. Komission ehdotuksen mukaan "neuvoston kokouksessa 30. syyskuuta 2002 neuvosto ja komissio sopivat, että ’ihmisalkioiden ja alkion kantasolujen käyttöön liittyvää tutkimustoimintaa koskevat yksityiskohtaiset täytäntöönpanosäännökset on laadittava 31. joulukuuta 2003 mennessä'" ja "ennen kyseistä päivämäärää komissio ei ehdota tällaisen tutkimustoiminnan rahoittamista, lukuun ottamatta hanke-ehdotuksia, jotka koskevat solupankeissa säilytettävien tai eristettyjen ihmisalkioiden kantasolujen viljelmien tutkimusta". Kyseinen sanamuoto antaa kuitenkin ymmärtää, että komission mielestä ylimääräisistä ihmisalkioista saatavien kantasolujen käyttöön liittyvää tutkimustoimintaa voidaan rahoittaa vuodesta 2004 lähtien — vaikka täytäntöönpanosäännöksiä ei olisikaan vielä hyväksytty eivätkä ne olisi voimassa. Tämä lienee kuitenkin vastoin komission toteamusta, "ettei se ehdota rahoitettavaksi ihmisalkioita ja alkion kantasoluja käyttävää tutkimusta, ennen kuin täytäntöönpanosäännökset on laadittu 31 päivään joulukuuta 2003 mennessä" (katso 12374/02 ADD 1, s. 5).

Voiko komissio vahvistaa, ettei se ehdota rahoitettavaksi edellä kuvattua tutkimustoimintaa, ennen kuin yksityiskohtaiset täytäntöönpanosäännökset on laadittu, ne ovat tulleet voimaan ja niitä voidaan soveltaa?

Philippe Busquinin komission puolesta antama vastaus

(17. lokakuuta 2003)

Neuvosto ja komissio sopivat 30. syyskuuta 2002, että ihmisalkioiden ja alkion kantasolujen käyttöön liittyvää kuudennesta puiteohjelmasta rahoitettavaa tutkimustoimintaa koskevat yksityiskohtaiset täytäntöönpanosäännökset laaditaan 31. joulukuuta 2003 mennessä.

Tähän liittyen komissio antoi 9. heinäkuuta 2003 ehdotuksen tutkimuksen erityisohjelman muuttamisesta (2). Neuvosto ja komissio ovat sitoutuneet löytämään asiaan ratkaisun ja saattamaan lainsäädäntöprosessin loppuun viimeistään 31. joulukuuta 2003 mennessä saatuaan parlamentin lausunnon.

Komissio aikoo tehdä kaikkensa noudattaakseen sitoumustaan ja toivoo aktiivista tukea parlamentilta.

(1) KOM(2003) 390.

(2) KOM(2003) 390 lopullinen.
FI Euroopan unionin virallinen lehti CE 70/202

(2004/C 70 E/218)

KIRJALLINEN KYSYMYS E-3035/03

esittäjä(t): Marit Paulsen (ELDR) komissiolle

(17. lokakuuta 2003)

Aihe: Asetuksen (EY) 178/2002 18.2 artiklan mukaiset jäljitettävyysvaatimukset

EU:n yleisen elintarvikeasetuksen (EY) 178/2002 (1) 18 artiklan 2 kohdassa vaaditaan, että elintarvike- tai rehualan toimijan on voitava tunnistaa ”luonnollinen henkilö tai oikeushenkilö”, joka on toimittanut niille elintarvikkeen, rehun, elintarviketuotantoon käytettävän eläimen tai sellaisen aineen, joka on tarkoitettu tai jonka voidaan olettaa tulevan lisätyksi elintarvikkeeseen tai rehuun.

Tämän kohdan englanninkielisen version mukaan on voitava tunnistaa ”any person”, joka ruotsiksi voitaisiin lähinnä kääntää termiksi ”varje person”.

EY:n tuomioistuimen tulkintakäytäntöä kaikella tavoin kunnioittaen: miten tämä kohta on tulkittava komission käsityksen mukaan? Näkeekö komissio mitään konkreettista eroa vai onko kysymyksessä vain kielellinen poikkeama?

David Byrnen komission puolesta antama vastaus

(2. joulukuuta 2003)

Jäljitettävyysvaatimus, josta on säädetty yleisestä elintarvikelainsäädännöstä 28. tammikuuta 2002 annetun Euroopan parlamentin ja neuvoston asetuksen (EY) N:o 178/2002 18 artiklassa, rajoittuu tietyn tuotteen välittömän toimittajan ja seuraavan välittömän vastaanottajan tunnistamiseen.

Mainitussa säännöksessä ei edellytetä, että elintarvike- ja rehualan toimijoiden olisi voitava seurata tietyn tuotteen tai aineksen tietä tunnistamalla kaikki edeltävät toimittajat ja kaikki tulevat asiakkaat koko elintarvikeketjun varrella.

Lainsäädäntö perustuu lähestymistapaan, jonka mukaan yritysten on tunnistettava edeltävä ja seuraava linkki (one up, one down), jotta ketjun jäljitettävyys voidaan varmistaa kattavasti.

Kaikkien kielitoisintojen, joiden voidaan epäillä muuttavan edellä esitetyn yleisen jäljitettävyysvaatimuksen merkitystä ja soveltamisalaa, on katsottava aiheuttavan pelkästään kielellisiä poikkeamia eikä tarkoituksellisia sisällöllisiä eroja.

Ruotsinkielisestä toisinnosta voidaan kuitenkin todeta, että ”alla personer” ja ”varje person” ovat kaksi samamerkityksistä ilmaisua, jotka molemmat ovat ”one up, one down” -lähestymistavan mukaisia. Kummankaan käyttö ei muuta virkkeen merkitystä. Samankaltaisia tyylieroja on tanskan- ja hollanninkielisissä toisinnoissa.

(1) EYVL L 31, 1.2.2002, s. 1.
1.

Voisiko komissio vahvistaa tiedot, joiden mukaan EU:ssa on vuodesta 1993 lähtien erotettu toisistaan kertakäyttöiset (single use) ja useampaan kertaan käytettäväksi tarkoitetut (multiple use), ihmisen ruumiiseen sairaalassa väliaikaisesti sijoitettavat lääketieteelliset laitteet? EU:ssa estetään tiettyjen kalliiden laitteiden uudelleenkäyttö leikkauksen jälkeen. Esimerkiksi 8 000—13 000 euroa maksava sydämeen sijoitettava katetri on käytön jälkeen heitettävä pois.
3.

Ranskan viranomaisten asenne on passiivinen, sillä he eivät puutu kyseisiin vakaviin kaupanesteisiin. Aikooko komissio ryhtyä toimiin asian suhteen? Mikäli vastaus on myönteinen, mitä komissio aikoo lähiaikoina tehdä? Mikäli vastaus on kielteinen, miksi komissio ei halua puuttua asiaan?
Uudistusehdotuksessaoletetaan, että jäsenvaltiot pystyvät noudattamaanperusviljelypinta-alansa jakami-
sessatasapuolisiaperiaatteita.Tällöinniidentehtäväksijääpäättää,jaetaankoperusviljelypinta-alasiten,ettämahdollistenvähennystenvaikutuksetkohdistuvateritavoinerituotantoalueille.
Maaseudunkehittämiseksiannettuaeritystukeavoidaanlisäksitäydentäämaataloudenympäristötuilla17
päivänä toukokuuta 1999 Euroopan maatalouden ohjaus- ja tukirahaston (EMOTR) tuesta maaseudunkehittämiseenjatiettyjenasetustenmuuttamisestajakumoamisestaannetussaneuvostonasetuksessa(EY)N:o1257/1999(
1)määriteltyjenehtojenmukaisesti.
(1) EYVLL160,26.6.1999.
(2004/C58E/099) KIRJALLINENKYSYMYSE-1633/03
esittäjä(t):MarioBorghezio(NI)komissiolle
(15.toukokuuta2003)
Aihe:Eurooppalaisenidentiteetinsymbolin,kapusiinimunkkiMarcod’Avianonmuistojuhla
PaaviJohannesPaavaliIIosoittikunniaakapusiinimunkkiMarcod’Avianollejakorostihänenprofeetallista
tehtäväänsä rauhan puolustajana ylistämällä kapusiinimunkkia eurooppalaisen kulttuuri-identiteetinsymboliksi.
EUonlaatimassaperustuslakia,jossavahvistetaaneurooppalaisenkulttuurinkristillisiäarvoja.MitenEU
aikoo ottaa huomioon järjestäessään juhlallisuuksia Euroopan suojeluspyhimykselle BenediktusNursialaisellemyösMarcod’Avianon,jokaolierittäintärkeäeurooppalainen,Wieninjarauhanpuolustaja?
RomanoProdinkomissionpuolestaantamavastaus
(16.kesäkuuta2003)
Marco d’Avianon huomattavat ansiot eivät valitettavasti muuta sitä tosiseikkaa, että komission on
kohdistettavatyöpanoksensatoimivaltaansakuuluviinasioihin,jotenkomissionomastaaloitteestaeitullakäynnistämään mitään erityisiä toimia tämän pyhimyksen elämän ja todistuksen kunnioittamiseksi.
Parlamentinjäsenetovatitseasiassaaiemminkinkiinnittäneetkomissionhuomionyksittäistenpyhimysten
ansioihin,jakomissionvastausonollutsama.KomissiokehottaaarvoisaaparlamentinjäsentätutustumaanesimerkiksiGerardoFernandez-AlborinkysymykseenE-0559/93annettuunvastaukseen(
1).
(1) EYVLC320,26.11.1993.
(2004/C58E/100) KIRJALLINENKYSYMYSE-1638/03
esittäjä(t):BernardPoignant(PSE)komissiolle
(16.toukokuuta2003)
Aihe:MerenpilaantumisenehkäiseminenöljysäiliöalusPrestigenonnettomuudenjälkeen
Bretagnen alueen eteläinen osa kärsii sen rannikolle tällä hetkellä ajautuvista öljylautoista, jotka ovat
peräisin yli kuusi kuukautta sitten Galician rannikon edustalla uponneesta öljysäiliöalus Prestigestä.Aluksesta vuotaa edelleen öljyä, ja nyt pystytään todistamaan, että päätös siirtää alus pois EspanjanrannikoltaonjohtanutEuroopanrannikkojenhuomattavaanjalaaja-alaiseensaastumiseen.C58E/82 FI6.3.2004 Euroopanunioninvirallinenlehti